**PREDMET ZÁKAZKY**

**(aktualizácia 18.10.2024)**

1. Názov zákazky/dynamického nákupného systému: „**Audio, video, foto a súvisiaca technika DNS**“
2. Dynamický nákupný systém (ďalej ako „DNS“) sa vytvára na obdobie do 25.11.2025, alebo do vyčerpania maximálnej predpokladanej hodnoty DNS, ktorá je: 18 180 020,00 EUR bez DPH.
3. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb verejného obstarávateľa. Rovnako objem konkrétnych zákaziek zadávaných v rámci DNS, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci DNS. Tovar bude dodávaný v rozsahu a v závislosti od potrieb verejného obstarávateľa, podľa podrobného opisu v každej konkrétnej zákazke. Záujemca (ďalej tiež ako „Dodávateľ“) sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
4. Predmetom zákaziek zadávaných v DNS je najmä dodávka vybraného sortimentu audio, video, foto a zobrazovacích zariadení, súvisiacej techniky a systémov, a príslušenstva, ktoré sú bežne dostupné na trhu   
   a ktoré sú zaradené podľa spoločného slovníka obstarávania (ďalej ako „CPV“) najmä v rozsahu skupiny 322, 323, 386, 302. Predmetom zákaziek môže byť aj poskytovanie súvisiacich služieb.
5. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva“). Presná špecifikácia predmetu zákazky bude uvedená v príslušnej Výzve v rámci zadávania konkrétnej zákazky, pričom môže obsahovať tovar alebo tovary s inými technickými špecifikáciami, ktoré sú bežne dostupné na trhu a sú najmä v rozsahu CPV uvedených v bode 6
6. Verejný obstarávateľ predpokladá zadávanie konkrétnych zákaziek prostredníctvom DNS na tieto tovary:

32300000-6 Televízne a rozhlasové prijímače a prístroje na záznam alebo reprodukciu zvuku/obrazu

32200000-5 Vysielacie prístroje pre rádiotelefóniu, rádiotelegrafiu, rozhlasové a televízne vysielanie

32322000-6 Multimediálne zariadenia

32323500-8 Dohľadový videosystém

32324000-0 Televízory

32330000-5 Prístroje na záznam a reprodukciu zvuku a obrazu

32333000-6 Prístroj na videozáznam alebo reprodukciu

32333200-8 Videokamery

32323000-3 Videomonitory

32341000-5 Mikrofóny

32342000-2 Reproduktory

32342100-3 Slúchadlá

32351000-8 Príslušenstvo k zvukovým zariadeniam a video zariadeniam

32500000-8 Telekomunikačné zariadenia a spotrebný materiál

32582000-6 Dátové nosiče

38636000-2 Špecializované optické prístroje

38650000-6 Fotografické zariadenia

38651600-9 Digitálne fotoaparáty

38652120-7 Videoprojektory

38653100-8 Fotografické blesky

30200000-1 Počítačové zariadenia a spotrebný materiál

48219700-3 Softvérový balík pre servery na komunikáciu

48300000-1 Softvérový balík na vytváranie dokumentov, kreslenie, vytváranie obrázkov, harmonogramov a zlepšovanie produktivít

48930000-6 Softvérový balík na školenie (výcvik) a zábavu

48820000-2 Servery

51310000-8 Inštalácia rozhlasových, televíznych, zvukových a videozariadení

51600000-8 Inštalácia počítačov a kancelárskeho vybavenia

60000000-8 Dopravné služby (bez prepravy odpadu)

1. Výzva na zadávania konkrétnej zákazky bude obsahovať druh, množstvo tovarov, lehotu dodania a miesta plnenia kde sa budú tovary dodávať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie, Výzva bude obsahovať aj informácie o podmienkach poskytovateľa finančných prostriedkov. Súčasťou Výzvy budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky v rámci konkrétnej zákazky bude realizovaný a dodávaný na profesionálnej úrovni v súlade s platnými právnymi predpismi.
2. V prípade, že si to bude predmet konkrétnej zákazky vyžadovať, verejný obstarávateľ bude uplatňovať environmentálne a sociálne aspekty verejného obstarávania.
3. S tovarom sa môže požadovať zabezpečiť aj tieto súvisiace služby:

* dodanie tovaru do miesta dodania,
* vyloženie tovaru v mieste dodania,
* odber a ekologická likvidácia použitého spotrebného materiálu, obalov
* súčinnosť pri inštalácii, konfigurácii televíznych, audio/video a zobrazovacích systémov
* poskytnutie telefonickej podpory v pracovných dňoch v čase 07,00 - 17,00 hod.

1. Verejný obstarávateľ si vyhradzuje právo prevziať iba tovar nový, zabalený v neporušených pôvodných obaloch výrobcu, funkčný, bez zjavných vád, dodaný v kompletnom stave a v požadovanom množstve.   
   V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar. Tovar nesmie byť recyklovaný, repasovaný, renovovaný a ani iným spôsobom modifikovaný
2. Verejný obstarávateľ požaduje pre všetky typy dodávok odovzdanie dokumentácie – technická dokumentácia od výrobcu, návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru.
3. Miestom dodania sú organizácie a útvary v pôsobnosti ministerstva vnútra SR a to najmä:
   * Ministerstvo vnútra SR, Sekcia informatiky, telekomunikácií a bezpečnosti, Sklad na Račianskej 45, zo strany Legerského 1, 832 56 Bratislava,
   * Ministerstvo vnútra SR, Centrum podpory Bratislava, Račianska 45, zo strany Legerského 1, Bratislava,
   * Ministerstvo vnútra SR, Centrum podpory Trnava, Kollárova 31, 917 02 Trnava,
   * Ministerstvo vnútra SR, Centrum podpory Trenčín, Jilemnického 1, 911 42 Trenčín,
   * Ministerstvo vnútra SR, Centrum podpory Nitra, Kalvárska 2, 949 01 Nitra
   * Ministerstvo vnútra SR, Centrum podpory Žilina, Kuzmányho 26, 012 23 Žilina,
   * Ministerstvo vnútra SR, Centrum podpory Banská Bystrica, ul. Timravy 13, 974 86 Banská
   * Ministerstvo vnútra SR, Centrum podpory Prešov, Fučíkova 2, 080 01 Prešov,
   * Ministerstvo vnútra SR, Centrum podpory Košice, Kuzmányho 8, 041 02 Košice
4. Miestom dodania predmetu zákazky je Slovenská republika. Konkrétne miesta dodania určí verejný obstarávateľ v konkrétnej Výzve na predkladanie ponúk.
5. Lehota dodania tovaru v konkrétnej zákazke zadávanej v rámci dynamického nákupného systému bude uvedená v príslušnej výzve na predkladanie ponúk.